OpenLLM-France/wikimedia huggingface dataset:
# Denver

Denver Ameriketako Estatu Batuetako Colorado estatuko hiriburua eta hiri nagusia da.
2010ean 600.158 biztanle zituen. Metropoli osoak, 2.552.195 biztanle.

## Geografia

Mendi Harritsuen ondoan dago, 1.500 m-tik gora.

## Ekonomia

Mendi Harritsuak eskualdeko merkataritza eta finantza hiririk garrantzitsuena da. Industria arinak (kautxua, elektronika, janari industria, larruak, etab). Petrolio findegiak.

## Historia

1858. urtean sortu zuten; bertan aurkitutako urre eta zilarrari esker hazi zen hiria da. Lurrikara ugari gertatzen da Denver inguruan.

## Klima

Datu klimatikoak (Denver, 1981−2010) :
| Hila | Urt | Ots | Mar | Api | Mai | Eka | Uzt | Abu | Ira | Urr | Aza | Abe | Urtekoa |
| Erregistraturiko tenperatura maximoa (°C) | 24 | 25 | 29 | 32 | 35 | 41 | 41 | 41 | 36 | 32 | 27 | 26 | 41 |
| Batez besteko tenperatura maximoa (°C) | 7 | 8 | 12 | 16 | 22 | 28 | 32 | 30 | 25 | 19 | 12 | 7 | 18 |
| Batez besteko tenperatura minimoa (°C) | -8 | -6 | -2 | 2 | 7 | 12 | 15 | 14 | 9 | 2 | -3 | -8 | 3 |
| Erregistraturiko tenperatura minimoa (°C) | -34 | -32 | -24 | -19 | -7 | -1 | 6 | 4 | -8 | -19 | -28 | -32 | -34 |
| Pilatutako prezipitazioa (mm) | 12 | 12 | 33 | 44 | 58 | 41 | 52 | 52 | 27 | 27 | 21 | 15 | 394.2 |
| Prezipitazio egunak (≥ 0.01 in) | 5.1 | 5.6 | 7.5 | 8.4 | 10.8 | 8.2 | 8.5 | 9.1 | 6.8 | 5.4 | 5.8 | 5.4 | 86.6 |
| Elur egunak (≥ 0.1 in) | 5.1 | 5.3 | 5.7 | 3.9 | .6 | 0 | 0 | 0 | .5 | 1.8 | 4.9 | 5.3 | 33.1 |
| Eguzki orduak | 213.9 | 211.9 | 254.2 | 276.0 | 291.4 | 315.0 | 325.5 | 306.9 | 273.0 | 248.0 | 195.0 | 195.3 | 3106.1 |
| Iturria: ||||||||||||||

## Ekipamenduak

Burdinbidegune garrantzitsua du Denverrek (zazpi burdinbide lotzen dira bertan).
Artzapezpiku katolikoaren egoitza ere bertan dago.
Nazioarteko aireportua du, Stapleton izenekoa.

## Herri eta hiri senidetuak

Denver ondorengo herri eta hiriekin senidetuta dago:
| Aksum (Etiopia) Akureyri (Islandia) Brest (Frantzia) | Chennai (Vietnam) Cuernavaca (Mexiko) Karmiel (Israel) | Kunming (Txina) La Paz (Bolivia) Nairobi (Kenya) | Panama Hiria (Panama) Potenza (Italia) Ramat HaNegev (Israel) | Takayama (Japonia) Ulan Bator (Mongolia) |

## Irudi galeria

* Denver 1889an
* City Parketik ikusten den skyline edo hiri-profila
* Republic Plaza etxe orratza, Denverreko garaiena
* Pepsi Center pabiloiaren barnealdea

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* ↑ http://www.nws.noaa.gov/climate/xmacis.php?wfo=bou NOAA
* 1 2 3 4 5 6 7 8 9 10 11 12 13 (Ingelesez) Brest France. Denver Sister Cities International (Noiz kontsultatua: 2010-11-190).
* 1 2 3 4 5 6 7 8 9 10 11 12 13 (Ingelesez) Sister Cities International. (Noiz kontsultatua: 2018-08-08).

## Ikus, gainera

* Denver Broncos
* Denver konderria
* Denverko nazioarteko aireportua
* Colorado

## Kanpo estekak

* (Ingelesez) Denver hiriaren webgune ofiziala
* Datuak: Q16554
* Multimedia: Denver, Colorado / Q16554
# Denver (Indiana)

Denver Indianako herri bat da. Miami konderrian kokatua dago. 2010ean 482 biztanle zituen, 0,60 kilometro koadrotan banatuta.

## Ikus, gainera

* Miami konderria

## Kanpo estekak

* Datuak: Q2623024
# Denver (Pennsylvania)

Denver Pennsylvaniako borough bat da. Lancaster konderrian kokatua dago. 2010ean 3.861 biztanle zituen, 3,31 kilometro koadrotan banatuta.

## Ikus, gainera

* Lancaster konderria

## Kanpo estekak

* Datuak: Q1134230
* Multimedia: Denver, Pennsylvania / Q1134230
# Denver Broncos

Denver Broncos AEBtako Colorado estatuko Denver hirian egoitza duen amerikar futbol talde profesional bat da. NFL liga profesionalean jokatzen du. 1959an sortu zen eta etxeko partiduak Sports Authority Field at Mile High estadioan jokatzen ditu.

## Palmaresa

- Super Bowl: 3
* 1997, 1998, 2015
- Konferentziako Txapeldunak: 6
* AFC: 1977, 1986, 1987, 1989, 1997, 1998, 2014, 2015
- Dibisioko Txapeldunak: 12
* AFC Mendebaldea:12 1977, 1978, 1984, 1986, 1987, 1989, 1991, 1996, 1998, 2005, 2014, 2015

## Iruditegia

* Sports Authority Field at Mile High.
* Jay Cutler.
* Tim Tebow.
* John Elway.

## Kanpo estekak

* Denver Broncos taldearen webgune ofiziala (Ingelesez)
* Datuak: Q223507
* Multimedia: Denver Broncos / Q223507
# Dentsitate txikiko lipoproteina

Dentsitate txikiko lipoproteina (LDL) kolesterola eta triglizeridoak gibeletik ehunetara garraiatzen dituen lipoproteina da. "Kolesterol txarra" esaten zaio, LDL gisa garraiatzen den kolesterolaren kontzentrazio handiak arteriosklerosia izateko arriskua handitzen baitu.
Zelulak mintzaren sintesirako kolesterola behar duenean, LDL hartzen duten proteinak sortzen ditu eta mintz plasmatikoan txertatzen ditu. Kolesterola atzematen denean, lisosometara pasatzen da, eta bertan kolesterol-esterrak hidrolizatzen dira. Kolesterol librea sortzen da, eta, horrela, zelularen esku geratzen da mintzen biosintesirako.
Zelulan kolesterol libre gehiegi metatzen bada, kolesterolaren sintesia eta LDL hartzen duten proteina-sintesia geldiarazten ditu; horrela, zelulak kolesterol gutxiago sortzen eta xurgatzen du.
Kolesterola xurgatzeko bide arautu hori nahastuta dago LDL hartzen duten proteinak ekoizteko gene akastunak heredatzen dituzten banako batzuengan, eta, ondorioz, haien zelulek ezin dute odoleko kolesterolik hartu. Odoleko kolesterol maila altuek aterosklerosi goiztiarra eragiten diete gizabanako horiei, eta horietako gehienak miokardio infartu baten ondorioz hiltzen dira, adin goiztiar batean, arteria koronarioen alterazioen ondorioz. Anomalia LDLren hartzaileari egotz dakioke, hura kanpoan edo akastuna izan baitaiteke.

## Erreferentziak

* ↑ Euskalterm: [Kardiologia Hiztegia] [2021]
* ↑ Euskalterm: [Nutrizioa eta Dietetika Hiztegia] [2016]
* ↑ (Gaztelaniaz) Lipoproteínas. Universidad Nacional del Nordeste. Facultad de Medicina. Material de Cátedra de Bioquímica.

## Kanpo estekak

* Datuak: Q28749
# Denudazio

Denudazioa lurrazalaren erliebea desegiten duten prozesuen multzoa da. Hiru aldi ditu: meteorizazioa, higadura eta garraioa. Prozesu endogenoek, hala nola sumendiek, lurrikarek eta plaken tektonikak, lurraren azala goratu eta denudazio prozesuen mende uzten dute.

## Erreferentziak

* ↑ Ingurumen hiztegi entziklopedikoa: denudazio. Euskalterm, euskadi.eus (Noiz kontsultatua: 2018-8-31).

## Kanpo estekak

* Datuak: Q745430
# Denezières

Denezières Frantziako udalerria da, Jura departamenduan dagoena, Borgoina-Franche-Comté eskualdean. 2013an 78 biztanle zituen.

## Demografia
### Biztanleria

2007an Denezières udalerrian erroldatutako biztanleak 78 ziren. Familiak 33 ziren, horien artean 12 pertsona bakarrekoak ziren (8 bakarrik bizi ziren gizonak eta 4 bakarrik bizi ziren emakumeak), 13 seme-alabarik gabeko familiak ziren eta 8 seme-alabak dituzten bikoteak ziren.
Biztanleriak, denboran, ondorengo grafikoan ageri den bilakaera izan du:
Ikus jatorrizko Wikidatako eskaera eta iturriak.

### Etxebizitza

2007an 59 etxebizitza zeuden, 34 familiaren etxebizitza nagusia ziren, 22 bigarren erresidentzia ziren eta 4 hutsik zeuden. 52 etxeak ziren eta 7 apartamentuak ziren. 34 etxebizitza nagusietatik 29 bere jabearen bizilekua ziren, 2 alokairuan okupaturik zeuden eta 2 doan lagata zeuden; 1ek bi gela zituen, 7 etxek hiru zituzten, 6 etxek lau zituzten eta 19 etxek bost zituzten. 21 etxek euren parking plaza propioa zuten azpian. 14 etxetan ibilgailu bat zegoen eta 14 etxetan bat baino gehiago zituzten.

### Biztanleria-piramidea

2009an sexu eta adinaren araberako biztanleria-piramidea hau zen:
Denezières udalerriko biztanleria-piramidea 2009an. :
| Gizonak | Adinak | Emakumeak |
| 0 | 95 + | 0 |
| 0 | 90-94 | 0 |
| 0 | 85-89 | 0 |
| 0 | 80-84 | 4 |
| 4 | 75-79 | 4 |
| 0 | 70-74 | 0 |
| 0 | 65-69 | 4 |
| 0 | 60-64 | 0 |
| 0 | 55-59 | 0 |
| 8 | 50-54 | 12 |
| 12 | 45-49 | 4 |
| 0 | 40-44 | 0 |
| 0 | 35-39 | 0 |
| 4 | 30-34 | 0 |
| 0 | 25-29 | 4 |
| 8 | 20-24 | 0 |
| 4 | 15-19 | 4 |
| 0 | 10-14 | 0 |
| 0 | 5-9 | 8 |
| 0 | 0tik 4ra | 4 |

## Ekonomia

2007an lan egiteko adina zuten pertsonak 58 ziren, horien artean 37 aktiboak ziren eta 21 inaktiboak ziren. 37 pertsona aktiboetatik 33 lanean zeuden (19 gizon eta 14 emakume) eta 4 langabezian zeuden (1 gizon eta 3 emakume). 21 pertsona inaktiboetatik 14 erretiraturik zeuden, 5 ikasten zeuden eta 2 "bestelako inaktibo" gisa sailkaturik zeuden.

### Ekonomia jarduerak

2007an zeuden 3 komertzioetatik, 1 eraikuntza enpresa zen eta 2 ibilgailuen saltze eta konpontze enpresak ziren.
2009an norbanakoentzat zegoen zerbitzu bakarra argiketaria zen.
2000. urtean Denezières udalerrian 7 nekazaritza-ustiategi zeuden.

## Gertuen dauden herriak

Diagrama honek gertuen dauden herriak erakusten ditu.

## Erreferentziak

* ↑ Population et logements par commune depuis le recensement de 1962 (1961 pour les Dom) à 1999
* ↑ Logement, 1968-2007
* ↑ Population par sexe et âge quinquennal de 1968 à 1999. http://www.recensement-2007.insee.fr+(Noiz kontsultatua: 2010-07-13).
* ↑ Emploi et population active 1999 et 2007
* ↑ Créations et stock d'établissements par commune en 2009
* ↑ Nombre d'équipements des services aux particuliers

## Kanpo estekak

* (Frantsesez)Résumé statistique INSEEren udalerriko estatistiken laburpena.
* (Frantsesez)Évolution et structure de la population INSEEren udalerriko datuen fitxa.
* (Frantsesez)France par comune Frantziako udalerri guztietako datu zehatzak mapa baten bitartez eskuragarri.
* Datuak: Q818430
* Multimedia: Denezières / Q818430
# Deng Lijuan

Deng Lijuan (2000ko maiatzaren 12a) abiadura-eskalatzaile txinatarra da. Dengek Txina ordezkatu zuen 2024ko Udako Olinpiar Jokoetan, eta han zilarrezko domina irabazi zuen, abiadura ekitaldian.

## Kirol lorpenak

Udako Olinpiar Jokoak :
| Urtea | Lekua | Domina | Proba |
| 2024 | Paris | 02 ! | Abiadura |

## Erreferentziak

* ↑ Deng Lijuan. .
* ↑ 贺霞婷. «Chinese climber wins silver in Paris 'vertical sprint'» www.chinadaily.com.cn.

## Kanpo estekak

* Datuak: Q128693540
# Deng Xiaoping

Deng Xiaoping (txinera sinplifikatua: 邓小平, txinera tradizionala: 鄧小平; pinyinera: Dèng Xiǎopíng, (Guang'an, Sichuan, 1904ko abuztuaren 22a - Beijing, 1997ko otsailaren 19a), politikari eta Txinako Herri Errepublikako buruzagi komunista nabaria izan zen. Ez zen inoiz herrialdeko presidente izan, baina Txinako politikaririk garrantzitsuena izan zen 1978tik 1990era.

## Biografia

Deng Xiaoping Sichuan probintziako nekazari familia batean jaio zen, eta ikasketak Frantzian egin zituen. Bertan marxismoaren eragina jaso zuen 1920ko hamarkadan eta Txinako Alderdi Komunistako kide bihurtu zen 1923an. Txinara itzuli zenean, lurraldeko nekazari guneetan komisario lanak egiten zituen.
1949an Txinako Herri Errepublika sortzean, Tibet eta Txina hego-mendebaldeko eskualdetan egin zuen lan, komunismoaren hedapena gune haietan baieztatzeko. Haren eragina ezinebestekoa izan zen 1960ko hamarkada hasierako Aurrerako Jauzi Handia izeneko politika ekonomikoaren ezarpenean. Dena den, Txinako Alderdi Komunistako buruzagirik itxienek gogor gaitzetsi zuten Deng Xiaopingek Txinako ekonomia mundura zabaltzeko zituen asmoak eta Alderdi Komunistaren jazarpena jasan zuen bi aldiz. 1978an bere garrantzia berreskuratu zuen Alderdi Komunistaren baitan, Mao Zedongen ondorengoa izan behar zuen Hua Guofengek baino botere gehiago eskuratu zuenean.
Txinako "sozialismoa baina Txinaren ukitua" izeneko sistema ekonomikoaren oinarriak ezarri zituela esaten da askotan.

## Ikus, gainera

* Aurrerako Jausi Handia

## Kanpo estekak

* (Ingelesez) Deng Xiaopingen heriotzari buruzko albistea New York Times egunkarian.
* (Ingelesez) Biografia laburra.
* Datuak: Q16977
* Multimedia: Deng Xiaoping / Q16977
# Denfert-Rochereau (Parisko metroa)

Denfert-Rochereau —Colonel Rol-Tanguy azpititulua duena— Parisko metroaren geltokia da, Paris udalerriko 14. barrutian dagoena.

## Ikus, gainera

* Parisko metroa
* Parisko metroaren geltokiak
* 4. linea (Parisko metroa)
* 6. linea (Parisko metroa)

## Kanpo estekak

* (Frantsesez) RATPko web gunea
* (Frantsesez) Île-de-France Mobilitésko web gunea
* Datuak: Q1187054
* Multimedia: Denfert-Rochereau (Paris Metro) / Q1187054
# Deng Yingchao

Deng Yingchao (Guangxi, Nanning, Qing dinastia, 1904ko otsailaren 4a - Beijing, Txina, 1992ko uztailaren 11) txinatar politikaria izan zen.
Txinako Iraultza Kulturalaren garaian, fakzioen arteko borroka kaotikoa nolabait eramaten ahalegindu zen, bere senar Zhou Enlairekin batera. Gaztetan, emakumeen eskubideen alde lanean, emakumeen oinak oihalez lotzeko ohitura deuseztatzeko mugimenduarekin bat egin zuen.
Maiatzaren Lauko Mugimenduan parte hartu zuen (1917tik 1921era bitarteko iraultza), gazte intelektualen gidaritzapean, Txinako gizartea eta kultura japoniarrenetik babesteko. Hamabost urterekin, Iratzar Elkarteko kide egin zen, Zhouk gidaturiko ikasle mugimendukoa, eta atxilotu egin zuten bere ekintza erradikalengatik. 1924an Alderdi Komunistako kide egin zen, eta hurrengo urtean Zhourekin ezkondu zen.
1927an, Kuomitangek alderdi komunistako kideak sarraskitu ondoren, ezkutuan bizi behar izan zuten. Moskura alde egin zuten, eta 1930ean, itzuli zirenean, Mao Zedongekin bat egin eta Ibilaldi Handiari ekin zioten (1934-1935). 10.000 kilometro inguruko bide luze hura egin zuten 50 emakumeetako bat izan zen. Bidean, baina, tuberkulosia harrapatu zuen, eta bide-puska luzea andetan egin zuen. Komunisten garaipenaren ondoren (1949), emakumeen eskubideen alde ekin zion ostera, eta 1956an Alderdi Komunistako Batzordeko Nagusiko kide izendatu zuten. Alderdi Komunistaren erregimenari fidel beti, goi-mailako karguak izan zituen, eta gudarostearen esku-hartzearen alde agertu zen, 1989ko ikasle-mugimendua zapaltzeko.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/26 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q253682
* Multimedia: Deng Yingchao / Q253682
# Denges

Denges Suitzako udalerria da. Vaud kantonamenduan dago, Vaud kantonamendua barrutian. 2014an 1,611 biztanle zituen 1,67 kilometro koadrotan banatuta.

## Mugakideak

Honako udalerri hauekin egiten du muga:

## Kanpo estekak

* Datuak: Q68671
* Multimedia: Denges / Q68671
# Deng Yawen

Deng Yawen (txineraz: 邓雅文; Luzhou, Txina, 2005eko urriaren 17a) txinar txirrindularia da, BMX modalitateko estilo librean lehiatzen den kirolaria. 2024ko Udako Parisko Olinpiar Jokoetan parte hartu zuen, eta urrezko domina lortu zuen parkeko proban.

## Nazioarteko palmaresa

Olinpiar Jokoak :
| Urtea | Lekua | Domina | Lehiaketa |
| 2024 | Paris Frantzia | | BMX, Parkea |

## Erreferentziak

* ↑ «París 2024: Deng Yawen gana oro en la final de park femenino de ciclismo BMX estilo libre | Spanish.xinhuanet.com» spanish.news.cn (Noiz kontsultatua: 2024-08-11).
* ↑ «MSN» www.msn.com (Noiz kontsultatua: 2024-08-11).
* ↑ (Gaztelaniaz) Teleprensa. (2024-07-31). «La china Yawen Deng y el argentino José Torres, oros en BMX Freestyle Park» Teleprensa (Noiz kontsultatua: 2024-08-11).
* ↑ (Ingelesez) «Deng Yawen of China wins freestyle BMX gold, 5-time world champ Hannah Roberts of US crashes out» AP News 2024-07-31 (Noiz kontsultatua: 2024-08-11).
* ↑ ISSN https://olympics.com/en/news/paris-2024-cycling-all-results-deng-yawen-takes-womens-bmx-freestyle-gold..
* ↑ (Ingelesez) «Olympic Games Paris 2024: China’s Yawen Deng wins women’s BMX Freestyle» www.uci.org (Noiz kontsultatua: 2024-08-11).

## Kanpo estekak

* Datuak: Q124827764
* Multimedia: Deng Yawen / Q124827764
# Deng Yu-cheng

Deng Yu-cheng (1999ko apirilaren 25a) Taiwango arkularia da. 2017ko Udako Unibertsiadean Wei Chun-heng eta Peng Shih-Chengekin lehiatu zen, eta zilarra irabazi zuen Recurve Men's Team proban. 2020ko Udako Olinpiar Jokoetan gizonezkoen banakako proban lehiatu zen, baita gizonezkoen taldekako proban ere, eta, azken horretan, zilarra irabazi zuen.
Kontuan izan, Txinak jarritako baldintzak direla eta, 1979an NOBek (Nazioarteko Olinpiar Batzordea) Nagoia-n (Japonia) hartutako erabakiak Taiwanek Olinpiar jokoetan (bere izenean eta bere banderapean) esku hartzea galarazten duela; beraz, Taipei txinatarraren izenean aritzen da.

## Nazioarteko emaitzak

Udako Olinpiar Jokoak :
| Urtea | Lekua | Domina | Kategoria |
| 2020 | Tokio Japonia | 02 ! | Taldeka |
| Udako Unibersiadea ||||
| Urtea | Lekua | Domina | Kategoria |
| 2017 | Taipei Taipei txinatarra | 02 ! | Taldeka |

## Erreferentziak

* ↑ "Deng Yu-cheng" Olympedia.org. 2021-07-23an begiratua.
* ↑ "Taipei 2017 Summer Universiade- Complete Results Booklet"(PDF) World Archery Federation 2017-08-24. 2021-07-30ean begiratua.
* ↑ "Archery: Men's individual start list (rancking round)"(PDF) Tokio 2020. 2021-07-23an begiratua.
* ↑ El Pais 1979-10-26 (Gaztelaniaz)

## Kanpo estekak

* Datuak: Q107620836
* Multimedia: Deng Yu-cheng / Q107620836
# Denga

Denga (errusieraz: деньгá) kopek erdi baten baliokidea zen Errusiako diru-unitatea zen (100 kopekek errublo bat egiten dute). Gutxi dakigu bai bere jatorriari eta bai desagertzeari buruz, baina uste da V. mendean Balkanetan erabilitako moneta batetik sortu zela eta XVIII. mendean zehar erabilera gutxitu egin zela eta XIX. Mendearen hasieran desagertu zela. Ez zuen sekula izan truke ofizialik errubloarekin, bere balioa Errusiako eskualde batetik bestera aldatzen baitzen.
Errusian hasi ziren egiten XIV mendearen erdialdean, hasieran Urrezko Horda zilarrezko txanponen imitazio gisa. Gramo bat pisatzen zuten. Dmitri Donskóiren garaian, txanponak errusiar motiboak erakusten hasi ziren, nahiz eta Hordako arabiar alfabetoko inskripzioak agertzen jarraitu zuten Ivan III.aren garaira arte.
Denak Errusiako hegoaldeko printzerrietan bakarrik ekoizten zituzten, izan ere, Novgorod eta Pskov hiriek berezko zilarrezko txanponak zituzten. 1535ean bi denga edo "moskovka" trukea ezarri zuten zilarrezko txanpon edo "novgorodka" horietako bakoitzerako. Novgorodken produkzioa 1540ko hamarkadan hasi zen lantza batekin zaldun baten irudiarekin (errusieraz kopyó), gerora kopek izeneko txanpona sorrarazi zuena.
Txanpon honen egitea XVI. mendearen ondoren behera egin zuela dirudi, gero eta urriagoa izan arren, jakina da, gutxienez, Petri Handiaren erregealdira arte iraun zutela, 0,14 gramoko pisua lortu zutenean eta alferrikako balorazioa lortu zutenean transakzio gehienetan. Tsar horrek moneta honen egin zuen erreforman, bere balioa sendotu zuen, 1916ra arte zirkulazioan jarraituz.
XIX. mendean, moneta honen deitura tradizionala Denga-tik Denezhka txikigarrira aldatu zen, Kopek ½ batean laburbildu aurretik.
* Zilarrezko bi denga, Novgorodeko Errepublika, 1420-1478.
* 1854. urteko Denezhka
* 1909. urteko Kopek ½

## Txanpongileak

* Petri I.a Errusiakoa (1700 - 1718)
* Ana Errusiakoa (1730 - 1731, 1734 - 1740)
* Ivan VI.a Errusiakoa (1741)
* Isabel I.a Errusiakoa (1743 - 1754, 1757 - 1760)
* Petri III.a Errusiakoa (1762)
* Petri III.a Errusiakoa (1764, 1766 - 1775, 1783 - 1796)
* Paulo I.a Errusiakoa (1797 - 1801)

## Kanpo estekak

* Datuak: Q487060
* Multimedia: Denga / Q487060
# Eiga Koe no Katachi

Ahots ixila: filma (japonieraz: 映画 聲の形 , Eiga Koe no Katachi) 2016ko Naoko Yamada japoniar zinema zuzendariaren anime filma da.

## Sinopsia

Oharra: Atal honek istorio osoa edo amaiera argitzen du.
Shoko Nishimiya lehen hezkuntzako ikaslea da. Eskolaz aldatuko da, eta, orduan, ikasle berrien jazarpena jasaten hasiko da. Horietako oldarkorrena Ishida Shoya da, eta, azkenean, lortu egingo du neskak eskola uztea. Urte askoren buruan, Shoyak gaizki egindakoak zuzentzen saiatuko da.

## Erreferentziak

* ↑ «A Silent Voice» Berria 2018-03-22 CC BY-SA 4.0 lizentziapean.

## Kanpo estekak

* Datuak: Q23925035
# Eigeltingen

Eigeltingen Alemaniako udalerria da. Baden-Württemberg estatuan kokatuta dago, [[Konstantza (barrutia)|Konstantza]] barrutian. 2014an 3.708 biztanle zituen 59,29 kilometro koadrotan banatuta.

## Demografia

Ikus jatorrizko Wikidatako eskaera eta iturriak.

## Kanpo estekak

* Webgune ofiziala
* Datuak: Q62021
* Multimedia: Eigeltingen / Q62021
# Eiffel Dorre estadioa

Eiffel Dorre Estadioa Parisko Eiffel dorretik gertu dagoen aldi baterako estadio bat da. 2024ko Olinpiar Jokoetan hondartzako boleibol eta itsuen futbol partidetarako egina.

## Erreferentziak

* ↑ https://philstarlife.com/geeky/286764-2024-paris-olympics-venues?page=2
* ↑ «Nine iconic sites in Paris where Olympic events will be held» www.bbc.com.
* ↑ https://olympics.com/en/paris-2024/venues/eiffel-tower-stadium

## Kanpo estekak

* Datuak: Q125825438
* Multimedia: Eiffel Tower Stadium / Q125825438
# Eiffel 65

Eiffel 65 italiako musika elektronikoa egiten zuen hiru partaidez osaturiko taldea zen. 1990eko hamarkadaren amaieran sortu zen eta arrakasta handia lortu zuen Europan eta Ameriketako Estatu Batuetan "Blue (Da Ba Dee)" abestiarekin.
Kaleratutako abesti arrakastatsuen artean, aipaturiko Blue abestiaz gain "Too Much of Heaven", eta "Move Your Body" daude. Taldea 2005ean desegin zen, eta partaideetako bat Gabry Pontek arrakasta lortu zuen ondoren bakarka kaleratutako hainbat abestirekin.

## Diskografia
### Diskak

* Europop (1999)
* Contact! (2001)
* Eiffel 65 (2003)

### Abestiak

* "Blue (Da Ba Dee)" (1999)
* "Move Your Body" (2000)
* "Too Much of Heaven" (2000)
* "My Console" (Espainian eta Portugalen bakarrik) (2000)
* "One Goal" (2001)
* "Back In Time" (2001)
* "Lucky (In My Life)" (2001)
* "80's Stars" (2002)
* "Losing You" (Kanadan bakarrik) (2002)
* "Cosa Resterà (In a Song)" (2002)
* "Quelli Che Non Hanno Età" (2003)
* "Viaggia Insieme a Me" (2003)
* "Viaggia Insieme a Me RMX" (2003)
* "Una Notte E Forse Mai Più" (2003)
* "Voglia Di Dance All Night" (2004)

## Ikus, gainera

* Europako musika elektroniko taldeak herrialdearen arabera

## Kanpo estekak

* (Ingelesez) Bloom 06 webgunea.
* Datuak: Q240403
* Multimedia: Eiffel 65 / Q240403
# Dierogekko

Dierogekko Diplodactylidae familiako narrasti genero bat da. Kaledonia Berrian bizi dira.

## Espezieak

* Dierogekko inexpectatus Bauer, Jackman, Sadlier & Whitaker, 2006
* Dierogekko insularis Bauer, Jackman, Sadlier & Whitaker, 2006
* Dierogekko kaalaensis Bauer, Jackman, Sadlier & Whitaker, 2006
* Dierogekko koniambo Bauer, Jackman, Sadlier & Whitaker, 2006
* Dierogekko nehoueensis Bauer, Jackman, Sadlier & Whitaker, 2006
* Dierogekko poumensis Bauer, Jackman, Sadlier & Whitaker, 2006
* Dierogekko thomaswhitei Bauer, Jackman, Sadlier & Whitaker, 2006
* Dierogekko validiclavis (Sadlier, 1988)

## Kanpo estekak

* Datuak: Q2682579
* Multimedia: Dierogekko / Q2682579
* Espezieak: Dierogekko
# Dierpmesjohka

Dierpmesjohka ibaia, Enontekiö udalerri finlandiarrean dagoen ibaia da, bertan jaiotzen eta hiltzen baita, Saivaara mendixkaren inguruetan.
Termisjärvi aintzirako ura garraiatzeaz arduratzen da; izan ere, Dierpmesjohkako ur garbietan, laponiako amuarrain artikoak, amuarrain marroiak eta izokinak arrantzatu daitezke.

## Ikus, gainera

| Enontekiö | Käsivarsi EB | Saivaara mendixka | Termisjärvi aintzira |

## Kanpo estekak

* Datuak: Q12256236
# Dermochelyidae

Dermochelyidae dortoka familia bat da. Gaur egun genero bakarra ezagutzen da, baina hainbat genero fosil familia honen barruan sailkaturik daude.

## Generoak

* Dermochelys Blainville, 1816
eta honako genero fosilak:
* †Cardiochelys
* †Corsochelys Zangerl, 1960
* †Cosmochelys Andrews, 1919
* †Egyptemys Wood, Johnson-Gove, Gaffney & Maley, 1996
* †Eosphargis Lydekker, 1889
* †Mesodermochelys Hirayama & Chitoku, 1996
* †Miochelys
* †Protosphargis Capellini, 1884
* †Psephophorus Meyer, 1847

## Kanpo estekak

* Datuak: Q2738058
* Multimedia: Dermochelyidae / Q2738058
* Espezieak: Dermochelyidae